Author: Kováčová Marcela, Ing.
Last saved by: spano
Company: MZP

Dôvodová správa

A. 	Všeobecná časť
I.

Územný plán veľkého územného celku Bratislavský kraj - Zmeny a doplnky roku 2002 vláda Slovenskej republiky uložila obstarať unesením vlády Slovenskej republiky č. 1039/2000 v spojení s uzneseniami 449/2002 a 1107/2002. 

Územné plánovanie je nástrojom, ktorým sa:
a)  rieši priestorové usporiadanie a funkčné využívanie územia,
b)  určujú   zásady využitia územia,
c)	navrhuje vecná a časová koordinácia činností ovplyvňujúcich životné prostredie, ekologickú stabilitu, kultúrno-historickú hodnotu územia, územný rozvoj a tvorbu krajiny 
v súlade s princípmi trvalo udržateľného rozvoja.
 
Územným plánovaním sa vytvárajú predpoklady pre trvalý súlad   všetkých činností v území s osobitným zreteľom na starostlivosť o životné prostredie, dosiahnutie ekologickej rovnováhy a zabezpečenie trvalo udržateľného rozvoja, na šetrné využívanie prírodných zdrojov a na zachovanie prírodných, civilizačných a kultúrnych hodnôt.

     Podľa pôvodného znenia ustanovenia § 26 ods. 1 zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov územné plány regiónov schvaľovala vláda Slovenskej republiky. Na základe zákona č. 416/2001 Z.z., ktorý novelizoval znenie § 26, prechádza schvaľovanie územných plánov regiónov do kompetencie samosprávnych krajov s účinnosťou od 1.januára 2003.

 Na základe § 27 ods. 1 stavebného zákona v prípade schválenia územnoplánovacej dokumentácie vládou, vláda vyhlási záväznú časť územnoplánovacej dokumentácie svojím nariadením. Ide totiž o regulatívy, ktoré sú:
a) 	 záväzné nielen pre orgány štátnej správy, ale aj územnej samosprávy,
b) 	 záväzným  alebo smerným podkladom na  vypracovanie  a schvaľovanie ďalších stupňov územnoplánovacej dokumentácie, na územné rozhodovanie a na vypracovanie  dokumentácie stavieb.

    V záväznej časti územnoplánovacej dokumentácie sa ustanovujú základné zásady usporiadania územia a limity jeho využitia. Vymedzujú sa tu tiež verejnoprospešné stavby, pre ktoré možno pozemky, stavby a práva k nim vyvlastniť alebo vlastnícke práva k pozemkom a stavbám obmedziť podľa § 108 a nasl. stavebného zákona. 

						ll.

Zhodnotenie súladu nariadenia vlády Slovenskej republiky s právom Európskej únie

V práve Európskej únie nie je problematika návrhu nariadenia vlády Slovenskej republiky upravená.
 Vzhľadom na to, že daná problematika nie je v práve Európskej únie upravená, nie je možné  určiť stupeň kompatibility s právnou normou Európskej únie, a z týchto dôvodov tabuľka zhody nebola spracovaná.

						lll.
				
Návrh nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 64/1998 Z.z., ktorým sa vyhlasuje záväzná časť územného plánu veľkého územného celku Bratislavský kraj v znení nariadenia vlády Slovenskej republiky č. 336/2001 Z.z. je v súlade s Ústavou Slovenskej republiky, zákonom č.50/1976 Zb. o územnom plánovaní a stavebnom poriadku ( stavebný zákon ) v znení neskorších predpisov a ostatnými zákonmi.

Návrh nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 64/1998 Z.z., ktorým sa vyhlasuje záväzná časť územného plánu veľkého územného celku Bratislavský kraj v znení nariadenia vlády Slovenskej republiky č. 336/2001 Z.z. nepodlieha prerokovaniu v Rade hospodárskej a sociálnej dohody Slovenskej republiky.   

                                                            lV.

Návrh nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 64/1998 Z.z., ktorým sa vyhlasuje záväzná časť územného plánu veľkého územného celku Bratislavský kraj v znení nariadenia vlády Slovenskej republiky č. 336/2001 Z.z. nebude mať priamy vplyv na štátny rozpočet, rozpočet obcí, rozpočet vyšších územných celkov,  ani negatívny vplyv na zamestnanosť v regióne. Z uvedeného dôvodu sa Doložka finančných, ekonomických, environmentálnych vplyvov a dopadov na zamestnanosť nevyhodnocuje. Cieľom právneho predpisu však je postupne vylepšiť územné, technické a ekologické predpoklady pre vyvážený hospodársko-sociálny rozvoj regiónu.

Doložka zlučiteľnosti
právneho predpisu s právom Európskych spoločenstiev a právom Európskej únie

1.  Navrhovateľ právneho predpisu: vláda Slovenskej republiky

2. Názov právneho predpisu: Nariadenie   vlády  Slovenskej  republiky, ktorým   sa   mení a
    dopĺňa nariadenie vlády Slovenskej republiky č. 64/1998 Z.z., ktorým sa vyhlasuje záväzná
    časť územného plánu veľkého územného celku   Bratislavský kraj  v znení nariadenia vlády
    Slovenskej republiky č. 336/2001 Z.z. 

3.   Záväzky Slovenskej republiky vo vzťahu k Európskym spoločenstvám   a  Európskej 
      únii:
a)	problematika návrhu nariadenia vlády nepatrí medzi prioritné oblasti aproximácie práva uvedené v článku 70 Európskej dohody o pridružení - oblasť životné prostredie, ani medzi záväzky vyplývajúce z NPAA, Partnerstva pre vstup a screeningu a svojou problematikou priamo nepatrí ani medzi priority odporúčané v Bielej knihe
b)	nevyplývajú žiadne záväzky

4.	Problematika návrhu právneho predpisu: nie je upravená v práve Európskych spoločenstiev a práve Európskej únie

5.	Stupeň zlučiteľnosti návrhu právneho predpisu s právom Európskych spoločenstiev a právom Európskej únie: žiadna

6.	Gestor: bezpredmetné

7.	Účasť    expertov  pri    príprave   návrhu    právneho   predpisu   a   ich   stanovisko 
      k   zlučiteľnosti   návrhu   právneho  predpisu  s právom Európskych spoločenstiev a
      právom Európskej únie: bez účasti expertov

B. 	Osobitná časť

Článok I

 "Územný plán veľkého územného celku  Bratislavský kraj - Zmeny a doplnky 2002  " prispel k aktualizácii záväzných regulatívov funkčného a priestorového usporiadania územia  i   k 
aktualizácii zoznamu verejnoprospešných stavieb obsiahnutých v záväznej časti územného plánu veľkého územného celku Bratislavský kraj. Prostredníctvom navrhovaného nariadenia vlády Slovenskej republiky bude záväzná časť územného plánu veľkého územného celku Bratislavského kraja, ktorá bola v doteraz  platnej podobe vyhlásená nariadením vlády Slovenskej republiky č. 64/1998 Z.z. v znení nariadenia vlády Slovenskej republiky č.336/2001 Z.z., vyhlásená v podobe zahrňujúcej  uvedené  zmeny.

              Potreba nového znenia záväznej časti územného plánu veľkého územného celku Bratislavský kraj a následne aj prijatia tohto návrhu nariadenia vlády Slovenskej republiky bola vyvolaná  snahou o dosiahnutie cieľov, podrobnejšie uvedených v nasledujúcom texte. 

Príloha č. 2 vychádza z pôvodnej prílohy, v ktorej došlo k týmto zmenám:
Novonavrhované záväzné regulatívy - 1.1.1 až 1.1.8, 1.7.1 až 1.7.5, 1.13 až 1.14.3 v časti I. prílohy č. 2 majú zabezpečiť  premietnutie regulatívov z nariadenia vlády Slovenskej republiky č. 528/2002 Z.z., ktorým sa vyhlasuje záväzná časť Koncepcie územného rozvoja Slovenska 2001 v oblasti osídlenia a rozvoja sídelnej štruktúry vo väzbe na nadregionálne a medzinárodné sídelné vzťahy na území Bratislavského kraja. Zmenou záväzného regulatívu v bode 1.6.6 v časti I. prílohy č. 2 sa sleduje ten istý cieľ.
Nové znenie záväzných regulatívov v bodoch 2., 2.1, 2.2, 2.5 spolu s novými regulatívmi v bodoch 2.7 až 2.10 v časti I. prílohy č. 2 má zabezpečiť  premietnutie regulatívov z nariadenia vlády Slovenskej republiky č. 528/2002 Z.z., ktorým sa vyhlasuje záväzná časť Koncepcie územného rozvoja Slovenska 2001 v oblasti rozvoja rekreácie a cestovného ruchu.
Nové znenie záväzných regulatívov v bodoch 3.17 a 3.23 v časti I. prílohy č. 2  zabezpečí  premietnutie regulatívov z nariadenia vlády Slovenskej republiky č. 528/2002 Z.z., ktorým sa vyhlasuje záväzná časť Koncepcie územného rozvoja Slovenska 2001 v oblasti ekologických aspektov, ochrany prírody a ochrany pôdneho fondu.
Doplnenie regulatívu v bode 3.26 v časti I. prílohy č. 2 pre rešpektovanie hodnotných biotopov z hľadiska zastúpenia chránených živočíchov v tesnom kontakte navrhovaného zámeru ako i režim podzemných a povrchových vôd územia v navrhovaných priemyselných parkov Malacky Juh zohľadňuje dokumenty územného systému ekologickej stability. 
Novonavrhované záväzné regulatívy označené ako body 4.1 a 4.2 spolu s novým znením doterajšieho bodu 4.2 riešia premietnutie regulatívov z nariadenia vlády Slovenskej republiky č. 528/2002 Z.z., ktorým sa vyhlasuje záväzná časť Koncepcie územného rozvoja Slovenska 2001 v oblasti kultúrno-historického dedičstva a požiadaviek z nových dokumentov ochrany pamiatok.
Doplnenie nových záväzných regulatívov v bodoch 5.10 a 5.11 spolu s novým znením záväzných regulatívov 5.1 až 5.1.4, 5.8 až 5.8.3.3, 5.9.8 a 5.9.12 má zabezpečiť  premietnutie regulatívov z nariadenia vlády Slovenskej republiky č. 528/2002 Z.z., ktorým sa vyhlasuje záväzná časť Koncepcie územného rozvoja Slovenska 2001, v oblasti rozvoja nadradenej dopravnej infraštruktúry a napojenia navrhovaných priemyselných parkov  na dopravné uzly a dopravnú sieť príslušnej úrovne podľa významu týchto priestorov, ako aj riešenie napojenia navrhovaných vedecko - technických, priemyselných a technologických parkov k hraničným priechodom. Koncepcia lokalizácie priemyselných parkov na území Bratislavského kraja vychádza z urbanistickej koncepcie a informácie o zámeroch budovania priemyselných parkov čerpá z celoslovenských prieskumov záujmu obcí budovať v budúcnosti priemyselný park a podrobného prieskumu vytypovaných vhodných lokalít. Na tom základe boli posúdené možnosti a vhodnosť lokalizácie najmä z hľadiska územno - technických, socio - ekonomických a environmentálnych hľadísk. 
Úsek vo výhľade navrhovaného Nultého okruhu okolo Bratislavy v priestore hranice s Rakúskou republikou križuje územie zaradené do zoznamu medzinárodne významných mokradí, tzv. Ramsarskej konvencie, je nutné dodržať požiadavku v priestore neumiestňovať zariadenia statickej dopravy a komunikácie ciest navrhovať na estakádach. Ďalej je nutné vybudovať zábrany proti vstupu zveri do jazdnej dráhy a zabezpečiť prepojenie oboch strán komunikácie fungujúcim ekoduktom.
Novonavrhované záväzné regulatívy v bodoch 6.12 a 6.13 v časti I. prílohy č. 2 aktualizujú riešenie technickej infraštruktúry v oblasti výstavby čistiarní odpadových vôd a odkanalizovania obcí Bratislavského kraja v nadväznosti na predpoklady výstavby priemyselných parkov. Pre potreby prevádzkovania jednotlivých priemyselných parkov (PP) na území Bratislavského kraja je nutné zabezpečiť odkanalizovanie jednotlivých objektov PP s následným prečistením v ČOV na prípustné limitné hodnoty a ich zaústenie do recipientov tokov.
Hlavné dôvody pre obstaranie zmien a doplnkov premietnuté do nových bodov 6.13, 19. až 19.6 a do nového znenia bodu 15  v časti II. prílohy č. 2 vyplývajú z potreby riešiť lokalizáciu priemyselných parkov a podrobnejšie riešiť väzby v súvislosti s vymedzením verejnoprospešných stavieb vyplývajúcich zo zmien a doplnkov záväzných regulatívov. 

Článok II

Účinnosť nariadenia vlády sa navrhuje dňom 1.februára 2003.